Темата на конференцията е съгласуване позицията на трите страни с оглед подготвяния Берлински конгрес на Великите сили след края на Руско-турската война (1877-1878). Главна пречка за постигане на споразумение е австро-унгарската позиция по "Българския въпрос". Граф Андраши счита създаването на Българска държава в определените в "Основите на мира" територии като нарушение на Райхщадското споразумение между Русия и Австро-Унгария. Според него Българската държава следва да включва само териториите между Стара планина и р. Дунав. Териториите на юг от Стара планина образуват „гръцка“ област. Временното Руско управление в освободените земи се ограничава до 6 месеца.